Πικάντικα ορεκιέτε με σάλτσα φέτας
Ζυμαρικά σαν αυτάκια. Αυτό σημαίνει ορικιέτε και σε αυτή τη συνταγή σερβίρονται με πικάντικη σάλτσα φέτας. Συνοδέψτε με λευκό κρασί.
400 γρ. ορεκιέτε (τα ιταλικά ζυμαρικά σε σχήμα μικρού αυτιού ή άλλα μικρόσχημα της αρεσκείας μας) , 2 σκελίδες σκόρδο, σε φετάκια , 2 κουτ. σούπας ψιλοκομμένο φρέσκο θυμάρι ή ρίγανη , 1 μικρή καυτερή πιπερίτσα, ψιλοκομμένη , 100 γρ. νιώτικο κεφαλοτύρι, τριμμένο , 60 ml ελαιόλαδο, αλάτι, φρεσκοτριμμένο πιπέρι, 200 γρ. φέτα θρυμματισμένη , 3 κουτ. σούπας γάλα φρέσκο, 2 κουτ. σούπας χυμός λεμονιού, ξύσμα από 1/2 λεμόνι
Για να φτιάξουμε τα πικάντικα ορεκιέτε με σάλτσα φέτας, ξεκινάμε φτιάχνοντας τη σάλτσα.Στον πολυκόφτη που διαθέτουμε χτυπάμε όλα τα υλικά για τη σάλτσα μέχρι να σχηματιστεί μια ομοιογενής σάλτσα.Βράζουμε τα ζυμαρικά σε άφθονο αλατισμένο νερό που κοχλάζει, σύμφωνα με τις οδηγίες της συσκευασίας τους.Τα στραγγίζουμε και κρατάμε στην άκρη 1/2 φλιτζ. τσαγιού από το νερό όπου τα βράσαμε.Στην ίδια κατσαρόλα, άδεια πλέον, ζεσταίνουμε το λάδι σε δυνατή φωτιά και σοτάρουμε για 1/2 λεπτό το σκόρδο με την καυτερή πιπερίτσα και το θυμάρι. Ρίχνουμε τα ζυμαρικά, το νερό που κρατήσαμε στην άκρη, τη σάλτσα φέτας και το τριμμένο κεφαλοτύρι. Ανακατεύουμε απαλά να αναμειχθούν και αποσύρουμε από τη φωτιά. Σερβίρουμε τα πικάντικα ορεκιέτε με σάλτσα φέτας αμέσως.
Γάλα,Ζυμαρικά,Φέτα,Απόκριες